**Kevin Zadai - Öt órás átélése Jézussal**

***SID****: Vendégemnek nemrégiben volt egy olyan átélése Jézussal, ami öt óra hosszán át tartott. Ez gyökeresen meg fogja változtatni a kereszténységről alkotott képedet.*

*Kevin Zadai most már többször is volt vendégünk a műsorunkban, de azok kedvéért akik nem tudják, hadd mondjam el, amiről szeretek is beszélni, hogy 1992-ben elment egy egyszerű fogászati beavatkozásra, ami rutin-műtétnek indult, de az altatás során ott a fogorvosi székben meghalt. A Mennybe került, de visszatért. Mennyei látogatásának egyik természetfölötti jele, - mely a szkeptikusoknak is bizonyíték arra, hogy tényleg a Mennyben járt, - amióta visszatért, azóta már 14 hangszeren tud játszani. Mielőtt a Mennybe ment, egyetlen hangszeren sem tudott játszani. 14? Valakinek egy életen át tart 14 hangszeren megtanulni játszani. Gondolom te magad vagy a legjobban ledöbbenve azon, hogy képes vagy erre…*

**KEVIN**: Igen. Ez számomra is bizonyíték. Sőt, folyamatban van a 15. hangszerem…

***SID****: Nos, hallottál egy hangot, és Isten azt mondta, hogy az Ő hangját a titkos helyen lehet meghallani. Mindenki hallani akarja Isten hangját. Számodra mi ez a titkos hely?*

**KEVIN**: Nos, láttam, hogy a titkos hely valójában Isten tróntermében van. Isten trónjának mindkét oldala felől ott van egy-egy Kérub, akiknek szárnyai betakarják Őt. Óriási nagyok! Épp olyan, mint a Kegyelem Trónszéke – ami az Ószövetségben látható, amikor a figyládát, azaz a „Szövetség Ládáját” építették meg. Ha ott vagy „Felségesnek rejtekében, a Mindenható árnyékában, ahol szárnyaival betakar”, ha az a lakhelyed, ha ott tartózkodsz, ott nincs semmi akadály, nincs betegség és semmilyen más hang, csakis Isten hangja. Ez a titkos hely. Nekünk pedig Jézus Krisztus által ehhez hozzáférésünk lett! Ott ülhetünk Vele a mennyei birodalomban, és el kell azt mondanom, hogy Jézus Krisztus mindannyiunk számára kifizette az árat, hogy ott lehessünk azon a helyen. Jézus azt mondta: „Megvásároltam azt a helyet számotokra! A Mennyben ez a hely a tiétek! Bármikor ide jöhettek és Velem időzve itt ülhettek, meghallhatjátok a hangomat!” Bármit, amit ott fent hallunk Tőle, lehozhatjuk magunkkal a földi valóságba és megismerhetjük az Úr akaratát. Visszaismételni amit Ő mond és megismerni Őt – épp ezt kellene tennünk az imánk során.

***SID****: Amikor mi erre a titkos helyre megyünk, hogy az Úrral legyünk, mi magunk is érezhetjük azt, amit te éreztél akkor, amikor meghaltál és a Mennybe kerültél?*

**KEVIN**: Kétségtelenül igen! Sid, születésünk előtt is ott voltunk már. Amikor a Mennybe kerültem, ugyanoda kerültem vissza. Azt fedeztem fel, hogy mindnyájunknak ismernünk kellene azt a helyet, hiszen az a mi otthonunk! Ott kellene állandóan tartózkodnunk. Ott kellene lakoznunk! A Mennyben nincs semmilyen ördög vagy démon. Semmi nem tud oda bejutni a pokolból! Azért kell ott lennünk, hogy meghalljuk Isten hangját, amit ott tisztán és világosan hallhatunk.

***SID****: Hallottam, amit mondtál, viszont amikor én azt hallom, hogy „titkos hely” vagy „rejtekhely” rögtön a „belső szobám” jut eszembe, tehát az a hely, ahová imádkozni megyek. Azonban te azt mondtad, hogy az csupán a kezdet…*

**KEVIN**: Nos, őszintén szólva Sid, mivel az Efézus 2:6 szerint Krisztussal együtt ültettünk a Mennybe és a Kolossé 3 szerint is, mi ott vagyunk Vele mennyei helyeken, az igazság az, hogy nekünk onnan kellene mindig imádkoznunk. A Mennyből kellene leimádkoznunk a Földre mindazt, ami ott van! Le kellene ide hoznunk azt, ami ott fönt van, mivel azért imádkozunk, hogy „legyen meg Isten akarata úgy itt a Földön, mint ahogy a Mennyben van!” – ahogy Jézus is imádkozott a Máté 6:10-ben. A Máté 11:12 szerint pedig, az erőszakosoké a Mennyek Királysága és azok ragadják meg, akik erőszakoskodnak érte, vagyis akik mindennél jobban akarják! Én tehát amikor imádkozom, kinyilvánítom, hogy azt akarom, hogy Isten Királysága úgy jöjjön el ide a Földre, mint ahogy a Mennyben van! Az ima számomra az az átalakulás, hogy ebből a valóságból átkerülök abba a másikba. Azért látom meg itt az imaválaszaimat, mert a Mennyben már látom azokat! Azok az enyéim! És ez az igaz hit! „A reménylett dolgok valósága és a nem látott dolgokról való meggyőződés” (Zsid.11:1) Ez annyira könnyű, hogy még egy három éves gyereknek is meg tudod tanítani…

***SID****: Épp ez a problémánk, hogy nem vagyunk olyanok, mint egy három éves gyerek…*

**KEVIN**: Igen, de újra azzá kell válnunk! Gyermeki hitünknek kell lennie! Ahogy jelenleg áll a Földünk, a világrendszer nagyon bonyolult, pedig nem így lettünk megalkotva. Nem arra teremtett minket Isten, hogy egy összetört világban legyünk. Nem szabad elfelejtenünk, hogy a bűnbeesés következtében az ember elbukott és habár a szellemünket megváltotta az Úr és üdvösségünk van, attól még szükséges, hogy a lelkünket, elménket és testünket a szellemünkhöz igazítsuk.

***SID****: Milyen Isten hangja? Hogyan hangzik?*

**KEVIN**: Mint a szerető édesapa hangja. Nagyon megnyugtató, bíztató és bátorító. Az egyik Biblia fordítás szerint a Zsoltárok 139:5 úgy szól: „Elmentél a jövőmbe, hogy utat készíts előttem…” Ő azt akarja, hogy bekerüljünk abba a jövőnkbe, amit Ő már úgy lát, mintha az lenne a jelenünk, számára az most van! Meg kell változtatnunk a gondolkodásunkat, mert a Róma 12:2 szerint a lelkünknek át kell alakulnia az elménk megújulása által és Pál itt arra tanít bennünket, hogy azt Isten Igéje által tehetjük meg! Majd az 1Korinthus 9:27 szerint naponta meg kell fegyelmeznünk a testünket. Beszélnünk kell a testünkhöz, hogy engedelmeskedjen a szellemünknek, hogy miután hirdettük az Evangéliumot másoknak, nehogy mi magunk kudarcot valljunk testiségünk miatt… Más szavakkal, igenis le tud uralni bennünket az elménk is és a testünk is, de nekünk kell meghoznunk azt a döntést, hogy ezt nem engedjük meg, csak azt, hogy a szellemünk uralkodjon. Ha újjászülettünk és új teremtések vagyunk, ott a szellemünkben halljuk meg Istent. Hiszen Isten a szellemünkhöz szól! Ő maga is Szellem, így Szellemből szellembe szól. Ez a kulcs. Nagyon sok hang szól mostanában mindenfelől, de nekünk csak egyetlen egyet kell meghallanunk, méghozzá annak a hangját, aki a mi hitünk elkezdője és bevégzője! A Mi Atyánk, a mi Urunk Jézus és a Szent Szellem, akit az Atya elküldött hozzánk, ők mindhárman beszélnek hozzánk, mivel a Szentháromság bennünk van. Isten van a mi bensőnkben! Kolossé 1:27 „A bennünk lévő Isten, a dicsőség reménysége.” Minden hívő embernek el kell jutnia erre a pontra. Nagyon rövid időn belül újra próbákba fogunk kerülni a jelenlegi helyzettel kapcsolatban, ami most a világban van. Épp ezért is ennyire fontos meghallanunk Isten hangját!

***SID****: Nos, látom, hogy a feleségeddel imádkoztok nyelveken órákig és órákig… Miért?*

**KEVIN:** Mert azt láttam a Mennyben, hogy amikor nyelveken imádkozunk, az összeköt minket sorsunk könyvével. Mivel, amikor szellemi imát folytatunk, Isten Szelleme megragad bennünket és segít kiimádkoznunk Isten tökéletes akaratát az életünkre, ami már meg lett írva rólunk az Élet Könyvében, de ki kell azokat mondanunk, hogy meg is valósulhassanak, és épp ezt tesszük a nyelveken imádkozás során: közbenjárunk magunkért, hogy Isten tökéletes akarata megvalósuljon. Vannak könyvek a Mennyben Sid, és Isten látja ezeket a könyveket, mivel Ő írta azokat, és az angyalok feladata, hogy segítsenek azok beteljesülésében, amik ott le vannak írva rólunk. Én minden nap egyetértésbe kerülök az ott leírtakkal. Sid, azt javaslom, hogy mindenki kerüljön összhangba, egyakaratra azzal, és szellemben imádkozzuk ki naponta azt, amit Isten eltervezett az életünkre. Nyelvek imája által azt tesszük, hogy új lapokat nyitunk meg a könyvünkön és Isten Szelleme rajtunk keresztül kihirdeti, kinyilvánítja azt, ami már le van oda írva rólunk.

***SID****: Alig várom, hogy meghallja mindenki azt, amit Kevin megoszt majd velünk, ugyanis nemrégiben egy öt órán át tartó meglátogatásban, átélésben volt része Jézussal. Ez örökre meg fog téged változtatni!*